Here is a page extracted from Wikipedia that may contain CSS, HTML, and a lot of unformatted text.

Title: ليندا لوفليس
Content: ليندا لوفليس (Linda Lovelace) (10 يناير 1949 - 22 ابريل 2002) ممثلة بورنوجرافية امريكية ، اسمها الحقيقى ليندا سوزان بورمان (Linda Susan Boreman)

نشأتها 

اتولدت ليندا لوفليس يوم 10 يناير 1949 فى حى ذا برونكس فى مدينة نيو يورك فى ولاية نيو يورك الامريكية و أبوها كان ظابط بوليس ، وفى سنة 1965 سافرت مع اهلها لولاية فلوريدا و كان عندها فى الوقت ده 16 سنة . وفى سنة 1969 اتعرضت لحادثة اغتصاب ونتج عنه حمل سفاح ، وبعدما ولدت ابنها اخدته امها وسلمته للتبنى وفهمتها انها عملت كده علشان رعاية ابنها لغاية لما يكبر لكن كانت عارفة انها مش هاتشوفه تانى وده اللى قالته فى كتاب سيرتها الذاتية (Ordeal) اللى نشرته سنة 1980 . وفى سنة 1970 رجعت مع اهلها لولاية نيو يورك و كانت ناوية تكمل تعليمها وتشتغل هناك لكن اتعرضت لحادث مرورى جامد دخلت بسببه المستشفى واحتاجت لنقل دم .

فى سنة 1970 اتعرفت ليندا لوفليس على الممثل والمخرج البورنوجرافى الراحل تشاك تراينور (Chuck Traynor) واتجوزته سنة 1971 ، وبسبب الجوازة دى اتفتحت عليها طاقة من جهنم علشان جوزها ده كان مجرم و قواد و سادى و كان بيضربها ويعذبها علشان تمارس الجنس مع رجالة تانيين مقابل فلوس كان هو اللى بيقبضها و كان بيحرضهم على اغتصابها اذا رفضت ، وفى الاخر اجبرها على الدخول فى مجال البورنوجرافيا لدرجة أنها كانت بتمثل الافلام البورنوجرافية تحت تهديد مسدسه . كل ده رغم أنها كانت خجولة جدا لدرجة أنه كان هايغمى عليها فى يوم كانت فيه بتستحمى واتفاجئت بصاحب جوزها اللى دخل عليها وهى فى الحمام ووقف يتفرج عليها وهى عريانة .

شغلها 
مثلت ليندا لوفليس 20 فيلم بورنوجرافى فى الفترة ما بين سنة 1971 وسنة 1975 كان اشهرهم فيلم Deep Throat سنة 1972 .

فى شهر يناير 1974 اتقبض على ليندا لوفليس بتهمة حيازة الكوكايين والامفيتامين ، وفى نفس السنة نشرت كتابين بتدعم فيهم البورنوجرافيا . وفى اخر سنة 1974 اتطلقت ليندا لوفليس من تشاك تراينور (Chuck Traynor) .

اعتزالها 

فى سنة 1976 اعتزلت ليندا لوفليس شغلها فى مجال البورنوجرافيا بشكل نهائى بعدما قرفت من نفسها وقالت وقتها أنها قربت من ربنا وعلشان كده هى عايزة تغير حياتها للأحسن .

فى سنة 1976 ليندا لوفليس اتجوزت رجل الاعمال لارى مارشيانو (Larry Marchiano) وخلفت منه ولد اسمه دومينيك (Dominic) وبنت اسمها ليندساى (Lindsay) ، وعاشوا مع بعض 20 سنة لغاية ما اتطلقوا سنة 1996 .

فى سنة 1986 كانت ليندا لوفليس نشرت كتابها (Out of Bondage) اللى كان عبارة عن مذكراتها عن حياتها بعد سنة 1974 لما اتطلقت من تشاك تراينور (Chuck Traynor) و كان ده بالنسبة ليها تحرر من العبوديه .

وفاتها 
فى يوم 3 ابريل 2002 اتعرضت ليندا لوفليس لحادثة عنيفة بعدما صدمتها عربيه فى مدينة دينڤر فى ولاية كولورادو الامريكية ودخلت بسببها المستشفى فى حالة خطيرة لغاية لما ماتت فى يوم 22 ابريل 2002 .

مصادر

لينكات برانيه 
 
 

ممثلات بورنوجرافيات
ممثلات شبقيات
بورنوجرافيين انقلبوا على البورنوجرافيه
كاتبات امريكيات
ناشطين امريكان
نسويين امريكان
ناس اتعرضوا للتعذيب
ممثلات بورنوجرافيات من مدينة نيو يورك
ممثلات بورنوجرافيات من ولاية نيو يورك
ممثلات بورنوجرافيات امريكيات